Wilhelm Kubitschek

Wilhelm Kubitschek, nado o 28 de xuño de 1858 en Bratislava e finado o 2 de outubro de 1936 en Viena, foi un historiador clásico, epigrafista e numismático austríaco.

 Traxectoria 
Logo de concluír a súa educación secundaria no Akademisches Gymnasium de Viena, entre 1875 e 1879 estudou Historia Antiga, Epigrafía e Arqueoloxía na Nuniversidade de Viena, onde contou con profesores como Otto Hirschfeld e Otto Benndorf. Posteriormente, ampliou a súa formación pasando unha estadía dun semestre na Universidade Humboldt de Berlín, como alumno de Theodor Mommsen, e obtivo o seu doutoramento en 1881."PH RA 188 Kubitschek, (Josef) Wilhelm, 1880.07.07-1881.03 (Akt)".  Universität Wien. 

Entre 1881 e 1886 impartiu clases en institutos de secundaria de Hollabrunn, na Baixa Austria, e de Viena, e en 1887 acadou a habilitación como profesor universitario de Historia Antiga. 

En 1896 obtivo unha praza como profesor asociado da Universidade de Graz e o ano seguinte regresou a Viena como conservador do Gabinete Numismático (Münzkabinett) do Museo de Historia da Arte (Kunsthistorisches Museum), posto que compaxinou coa docencia de Arqueoloxía Romana, Epigrafía e Numismática na Universidade de Viena. En 1916 converteuse no sucesor de Eugen Bormann como profesor titular de Arqueoloxía e Epigrafía Romanas.Betz. A. (1969).Winkler, G. (1982).

En 1903 foi nomeado conservador da Comisión Central para o Estudo e a Conservación da Arte e os Monumentos Históricos (Zentralkommission für Erforschung und Erhaltung der Kunst- und historischen Denkmale), e o ano seguinte conservador xeral dos monumentos antigos de Austria. 

Entre 1907 e 1913 foi o editor da publicación periódica Jahrbuch für Altertumskunde."Wilhelm Kubitschek". Wikisource.  Unha importante cantidade dos seus artigos foi publicada en Realencyclopädie der classischen Altertumswissenschaft.

 Recoñecementos 
 (1923): Medalla da Royal Numismatic Society, de Londres."The Society’s Medal". Royal Numismatic Society.
 (1933): Medalla Huntington, da American Numismatic Society, de Nova York."Recipients of the Huntington Medal Award ". American Numismatic Society.

 Publicacións 
Estes son algúns dos traballos monográficos máis representativos da traxectoria académica de Wilhelm Kubitschek."Kubitschek,Wilhelm". Hathitrust.org"Kubitschek, Wilhelm 1858-1936 ". Digital Library Numis."Kubitschek, Wilhelm". WorldCat Identities."Wilhelm Kubitschek 1858-1936". Open Library. Internet Archive.

 (1882). De Romanarum tribuum origine ac propagatione. Gerold, Viena.
 (1889). Imperium Romanum tributim discriptum. Tempsky, Praga
 (1896). Rundschau über ein Quinquennium der antiken Numismatik (1890-1894). Hölder, Viena.
 (1915). Die kalenderbücher von Florenz, Rom und Leyden. Hölder, Viena.
 (1916). Zur Geschichte von Städten des römischen Kaiserreiches, epigraphisch-numismatische Studien. Hölder, Viena.
 (1923). Führer durch Carnuntum. Österreichisches Archäologisches Institut, Viena.
 (1928). Grundriss der antiken Zeitrechnung. Beck, Múnic.
 (1929). Ältere Berichte über den römischen Limes in Pannonien / 1. Hölder-Pichler-Tempsky, Viena.
 (1932). Zur abfolge der prägungen der kaiser Marcus und Verus. Hölder-Pichler-Tempsky, Viena.
 (1934). Studien zur Geographie des Ptolemäus. Hölder-Pichler-Tempsky, Viena.

 Notas 

 Véxase tamén 

 Bibliografía 
 Betz. A. (1969). "Kubitschek, Wilhelm (1858-1936), Althistoriker, Epigraphiker und Numismatiker". En Österreichisches Biographisches Lexikon. Viena. Páxina 314.
 Winkler, G. (1982). "Kubitschek, Wilhelm". En Neue Deutsche Biographie (NDB). Volume 13. Duncker & Humblot, Berín. Páxina 160. ISBN 3-428-00194-X

Categoría:Nados en 1858
Categoría:Finados en 1936
Categoría:Nados en Bratislava
Categoría:Numismáticos de Austria
Categoría:Historiadores de Austria
Categoría:Arqueólogos de Austria
Categoría:Historiadores de Historia Antiga
Categoría:Epigrafistas
Categoría:Galardoados coa medalla da Royal Numismatic Society
Categoría:Galardoados coa medalla Huntington
Categoría:Alumnos da Universidade de Viena
Categoría:Alumnos da Universidade Humboldt de Berlín
Categoría:Membros da Academia Austríaca de Ciencias
Categoría:Profesores da Universidade de Graz
Categoría:Profesores da Universidade de Viena